Olav Tønder

Olav Knutsen Tønder (født 7. desember 1926 i Fresvik i Leikanger, død 25. februar 2000 i Dyrdal i Aurland) var en norsk professor i medisin, kjent for sine bidrag til immunologisk forskning.En pioner er borte, nekrolog skrevet av kolleger, gjengitt i Bergens Tidende den 2. mars 2000.  

Han studerte ved Universitetene i Bergen og Oslo, ferdig utdannet cand.med. (lege) i 1954."Immun" miljøskaper runder ny milepæl i Aftenposten den 6. desember 1986. Etter turnus i Bergen og Ølen jobbet han fra 1955 i Bergen ved Gades Institutt.  Han virket også ved Broegelmanns mikrobiologiske institutt, der han i 1962 tok sin dr.med. (doktorgrad) og ellers var leder i tyve år.  Han ble i 1964 dosent ved Universitetet i Bergen og i 1973 professor samme sted innen immunologi.  Av utenlandsopphold nevnes State University of New York i Buffalo og som gjesteprofessor ved University of Kansas. 

Tønder jobbet på 60-tallet med reumatisme og Waalers reaksjon, oppkalt etter patologen Erik Waaler (1903–97).  For dette fikk han i 1968 en belønning fra revmatikerforeningen. I 1985 fikk han den første Meltzerprisen fra sin arbeidsgiver, for sin fremragende forskning. I 1988 bosatte han seg på familiegården Drægo i Dyrdal ved Nærøyfjorden i Aurland kommune,Atle Pedersen, Professorens fabelaktige bondeliv i Bergens Tidende den 7. desember 1996. der han drev med sau og omkom i en ulykke med traktor.

Han var sønn av Knut Thomassen Tønder (1891–1968) og Gjertrud Olsdatter Breili (1894–1983).Olav Knutsen Tønder  hos Min slektshistorie. Faren var av Tønder (slekt).
 Referanser 

Kategori:Norske leger
Kategori:Norske medisinprofessorer
Kategori:Immunologer
Kategori:Professorer ved Universitetet i Bergen
Kategori:personer fra Vik kommune